b'\n_START_ARTICLE_\nMilkor MGL\n_START_SECTION_\nZgodovina\n_START_PARAGRAPH_\nKoncept bombometov, ki bi pokrili razdalje med efektivnim dometom ro\xc4\x8dne bombe (do 30 m) in minometi manj\xc5\xa1ega kalibra (400 m) so izdelale ZDA, ki so \xc5\xbee v petdesetih letih 20. stoletja izdelale prva tovrstna oro\xc5\xbeja. Trendu so kmalu sledile tudi druge dr\xc5\xbeave, med njimi tudi Republika Ju\xc5\xbena Afrika, ki je leta 1982 izdala razpis za ve\xc4\x8dstrelni bombomet. Na razpisu je zmagalo podjetje Milkor, ki je leta 1983 izdelalo prvi model revolverskega bombometa. Ta je kmalu na\xc5\xa1el pot v bojne enote ju\xc5\xbenoafri\xc5\xa1ke vojske.\n_START_SECTION_\nZasnova\n_START_PARAGRAPH_\nTo je bombomet, ki deluje na revolverskem principu. Ima boben s kapaciteto 6 granat in zgolj dvojno delovanje spro\xc5\xbeilca. Nad pi\xc5\xa1tolskim ro\xc4\x8dajem je name\xc5\xa1\xc4\x8dena varovalka udarnega kladivca, ki je dostopna z obeh strani. To dokazuje, da je oro\xc5\xbeje prilagojeno tako za desni\xc4\x8darje, kot za levi\xc4\x8darje. Zaradi zmanj\xc5\xa1anje mase oro\xc5\xbeja, so za izdelavo tega bombometa uporabili plastiko in aluminij, kar pa je po drugi strani slabost kar se ti\xc4\x8de vzdr\xc5\xbeljivosti oro\xc5\xbeja v bojnih razmerah. Polnjenje bobna se izvaja tako, da se s palcem prednje roke potegne varovalo bobna, pri \xc4\x8demer le-ta izpade na desno stran do kota 90\xc2\xb0. S tem je omogo\xc4\x8den dostop do vseh \xc5\xa1estih komor. Izvla\xc4\x8denje praznih tulcev se izvr\xc5\xa1i s pritiskom na varovalo bobna, ki je hkrati vodilo za zvezdasti ejektor. Ejektor izvr\xc5\xbee tulce nazaj do razdalje 20 m, kar je morda rahla slabost zaradi velike sile praznih tulcev, ki lahko po\xc5\xa1kodujejo zadaj stoje\xc4\x8de vojake ali strelca samega. Hod spro\xc5\xbeilca je gladek, a relativno dolg, sila odsuna oro\xc5\xbeja pa relativno majhna zaradi velike mase bombometa.\n_START_SECTION_\nOgnjena mo\xc4\x8d\n_START_PARAGRAPH_\nOro\xc5\xbeje ima relativno kadenco 18 granat na minuto, kar predstavlja dokaj veliko ognjeno mo\xc4\x8d, pa tudi natan\xc4\x8dnost bombometa je na visoki ravni. Tako lahko vojak z malo vaje zlahka pokriva boji\xc5\xa1\xc4\x8de v obsegu 400 m\xc2\xb2. Dober strelec lahko na razdalji 150 metrov zadene tar\xc4\x8do velikosti 60x60 cm, kar predstavlja res veliko ognjeno mo\xc4\x8d v rokah posameznika.\n_START_SECTION_\nMerki\n_START_PARAGRAPH_\nOro\xc5\xbeje je v osnovi opremljeno z refleksnimi merki (tako imenovanim OEG - Occluded Eye Gunsight) z rde\xc4\x8do piko, ki ozna\xc4\x8duje mesto zadetka. Zadnji merek je nastavljiv s koraki po 50 m.'